Jesus het onberispelike gesag | Die Lewegewer
Jesus het onberispelike gesag
7 Nov 2015 Thomas	Lewer kommentaar
Ja, dit is waar! Jesus het verseker onberispelike gesag!
Hy onderhou alles deur die woord van sy krag. – Hebreërs 1:3
God het Hom verhef tot die hoogste en Hom die Naam gegee wat bo elke naam is. – Filippense 2:9
Die Romeinse regering het probeer om hom te intimideer. Valse godsdiens het probeer om hom stil te maak. Die duiwel het probeer om hom dood te maak. Dit alles het misluk. Selfs "die dood was nie opgewasse teen hom nie" (Hand 2:24).
Jesus "ontwapen die geestelike leiers en owerhede. Hy het hulle beskaamd in die openbaar deur Sy oorwinning oor hulle aan die kruis" (Kolessense 2:15).
Hy het dus met reg verklaar, "Alle gesag in die hemel en op die aarde is aan My gegee". – Mattheus 28:18
Daarom kan ons aan die waarheid en vryheid van die volgende verse vas hou:
Wie tog onder julle kan, deur hom te kwel, een el by sy lengte voeg? En wat kwel julle jul oor klere? Let op die lelies van die veld, hoe hulle groei; hulle arbei nie en hulle spin nie; en Ek sê vir julle dat selfs Salomo in al sy heerlikheid nie bekleed was soos een van hulle nie. As God dan die gras van die veld, wat vandag daar is en môre in 'n oond gegooi word, so beklee, hoeveel te meer vir julle, kleingelowiges? Daarom moet julle jul nie kwel en sê: Wat sal ons eet, of wat sal ons drink, of wat sal ons aantrek nie? Want na al hierdie dinge soek die heidene; want julle hemelse Vader weet dat julle al hierdie dinge nodig het. Maar soek eers die koninkryk van God en sy geregtigheid, en al hierdie dinge sal vir julle bygevoeg word. Kwel julle dus nie oor môre nie, want môre sal hom oor sy eie dinge kwel. Elke dag het genoeg aan sy eie kwaad.